(Glej točke od 27 do 29 in 50.)

Člen 6(1), prvi stavek, Uredbe št. 1367/2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti, nalaga obveznost razkritja dokumenta, kadar se zaprošene informacije nanašajo na emisije v okolje, tudi ko je podana nevarnost posega v interese, ki jih varuje člen 4(2), prva alinea, Uredbe št. 1049/2001 o dostopu javnosti do dokumentov Evropskega parlamenta, Sveta in Komisije, te razlage pa ni mogoče postaviti pod vprašaj pod pretvezo razlage, ki bi bila dosledna ali uravnotežena glede na določbe členov 16 in 17 Listine Evropske unije o temeljnih pravicah ali razlage, skladne z določbami člena 39(2) in (3) Sporazuma o trgovinskih vidikih pravic intelektualne lastni (Sporazum TRIPs), ki je priloga 1 C k Sporazumu o ustanovitvi Svetovne trgovinske organizacije, določbami Direktive 91/414 o dajanju fitofarmacevtskih sredstev v promet ali določbami Uredbe št. 1107/2009 o dajanju fitofarmacevtskih sredstev v promet.

Prvič, Uredbe št. 1367/2006 vsebuje določbe, ki nadomeščajo, spreminjajo ali pojasnjujejo nekatere določbe Uredbe št. 1049/2001.

Drugič, člen 6(1), prvi stavek, Uredbe št. 1367/2006 določa neizpodbojno pravno domnevo, da razkritje predstavlja prevladujoč javni interes, če se zahtevane informacije nanašajo na emisije v okolje, razen če se te informacije nanašajo na preiskave, zlasti na preiskave v zvezi z morebitnimi kršitvami prava Evropske unije. Ista določba zahteva, da zadevna institucija, ki ji je predložena prošnja za dostop do dokumenta tega razkrije, če se zahtevane informacije nanašajo na emisije v okolje, čeprav bi to razkritje lahko oslabilo varstvo poslovnih interesov določene fizične in pravne osebe. V zvezi s tem niti Direktiva 91/414 niti Uredba št. 1107/2009 ne dajeta podlage za nasprotovanje tej neizpodbojni domnevi in za prevlado javnih in zasebni interesov, ki jih varujeta, nad prevladujočim javnim interesom iz omenjenega člena 6(1) prvi stavek, Uredbe št. 1367/2006.

Tretjič, uporaba tega člena 6(1) tudi ne more biti izključena pod pretvezo pravičnega ravnovesja med varstvom temeljne pravice, ki je lastninska pravica, katere del so pravice intelektualne lastnine, iz Listine Evropske unije o temeljnih pravicah in Sporazuma TRIPs, in varstvom drugih temeljnih pravic. Tak pristop bi privedel do neuporabe jasne in nepogojne določbe uredbe Unije, za katero se niti ne zatrjuje, da bi bila v nasprotju s hierarhično višjim pravnim pravilom.

Nazadnje, čeprav je res, da so določbe Sporazuma TRIPs del pravnega reda Unije in da, kadar za področje, na katero se nanaša ta sporazum, obstaja ureditev Unije, obstaja obveznost, da se ta ureditev razlaga skladno s tem sporazumom, ni nikakršne možnosti, da se za namene zagotovitve razlage prava, ki se uporabi, ki bi bila v skladu s členom 39(2) in (3) Sporazuma TRIPs, izključi uporaba določb omenjenega člena 6(1) prvi stavek, Uredbe št. 1367/2006, saj bi tak pristop dejansko privedel do tega, da pod vprašaj postavi zakonitost tega člena 6(1) z vidika omenjenih določb Sporazuma TRIPs.

(Glej točke od 35 do 38, 40, 41 in od 44 do 46.)